Period: Old Babylonian
Genre: Literary
Transliteration:
<SURFACE>
1(diš) dug sukud-ra₂ alan gu₃ de₂-de₂
niŋ₂ izi sig₉ me i₃-kal-kal-am₃ egir-ra-bi na
<unk> giŋ₄ <unk> giŋ₄ ki im-du-a-kam
šub giŋ₄ ki am muš-a-kam
an an-guru₃ ki šu-ni-še₃ an-la₂
šul-a-lum-bi al-il₂-il₂
u₂-a-gin₇ saŋ-gu₂-ne-ka-ra ba-e-a-ed₃-de₃-de₃-en
ud šu₂-uš ŋiš₃-e a ab-ra-an
uš₂ šag₄-ba-gin₇ gi duru₅-a ab-la₂-en
lu₂ ga-šum dab₅-ba-ni al-me-a lu₂ du₁₄-da-ka-na ba-an-kur₉
{tum₉}si-sa₂ tum₉ si-am₃ {tum₉}u₁₈-lu lu₂-bi sig₁₀-ga-am₃
{tum₉}sa₁₂-ti-um tum₉ šeŋ₁₄-ŋa₂ {tum₉}mar-tu lu₂ til₃-ba dirig-ga
{tum₉}sa₁₂-ti-um tum₉ he₂-ŋal₂-la gu₅-li {d}na-ra-am{d}suen
niŋ₂ zu a-na-aš he₂-en-de₃-šu₂
dim₃-ma-ŋu₁₀ ki na-am₃-ba-al
aŋ₂ u₂-gu de₂-a-ŋu₁₀ nu-ub-pad₃-de₃-en
maš₂ a-a lu₂ ba-ni-in-ed₃-de₃ kaš-a su-bur₂
...<unk> gu₇-ŋu₁₀ ab...e
lu₂-tur ga nu-un-da-gu₇-a ama-zu sumun₂ kurun-a
ni₂ teŋ₃-ŋa₂-ni nu-ub-da-an-til niŋ₂-gu₇ ab-ta-kud
...zig₃-ga-gin₇ peš₁₀ he₂-da-hul₂
{id₂}idigna a-u₃-ba ŋal₂-la-gin₇ {d}en-lil₂ he₂-da-hul₂
...sag₉-ga-zu zu₂ he₂-kud
...gada huŋ-ŋa₂-am₃
za-gin₃ huŋ-ŋa₂-am₃ šu he₂-ma-ŋal₂
...su-ni i₃-še₂₂-še₂₂...
...engur a mu-de₃-tah-e
...<unk>
...
...bal-e-da
...
{ŋiš}tukul a₂ gud en₃ ma-tar-re-e-še
...ŋiš₃-am₃ ŋiš ab-ra-ra
...egir-ra-a-ni in-su-re-eš-a
ugu-ŋu₁₀-uš am₃-kum₂-e-še
...bi₂-ed₃-de₃-eš ŋiškim ba-ab-til₃
tug₂ ib₂-taka₄ ha-la dumu geme₂-kam
ib₂-ta-šub in-bul-bul-a bi₂-in-ak
<unk> šu keše₂-da-ni i₃ ri-a i₃ šeš₄-da-ni
aŋ₂ sig₁₀-ga <unk> <unk> mu-nud-da-ni
{ŋiš}kiši₁₆ nam-lu₂-inim-ma
harub-ba-am₃ im-ta-e₃-a
šag₄ niŋ₂-kas₇ nu-zu šag₄ igi-ŋal₂-tuku
lu₂ a-šag₄ ur₁₁-ru-ke₄ a-šag₄ he₂-ur₁₁-ru
lu₂ še šu su-ub-bu-da-ke₄ še šu he₂-eb-su-ub-be₂
ka-bi kišib-gin₇ <unk> am₃ bid₃-bi u₂-a ma₃-ur₃-am₃
muš un-na-dab₅ e-ne ka-inim-ma ba-ab-šum₂-mu
ta-am₃ u₈-am₃ ta-am₃ a-a-lum-am₃
...ma-mu₂ gi₄-in-na-kam
ta-am₃ sizkur₂ e-re sig₁₀ ki-in-na-kam
...e-da-gu₇ til-e-da-gin₇
niŋ₂ šu dug₄-ga-ŋu₁₀ ki diŋir-ra-na nam-ba-e-til-en
ama er₂ še₈-še₈...<unk> ra bi₂-ib₂-gu₇-en
ama-ŋu₁₀ saŋ rig₇...<unk>
geme₂-ŋu₁₀ al-me-a-gin₇ e-ak-e
ziₓ(IGI@g)-a a sig₉-sig₉...
lu₂...mu-šum₂-e-še
lu₂ ur₃-ra-ke₄ lu₂...
...im-ma-zalag-ge-e-še
piriŋ-e e₂ ni₂-te-na-ka-da du₃-a ab-la₂-la₂
lu₂ <unk> ib₂-dab₅-ba lu₂ gen₆-na ba-an-dim₂
ki ab-kal diŋir-ra-kam sahar-ra-am₃ bi₂-ib₂-šu₂-šu₂-un
zig₃-ga saŋ niŋ₂-gur₁₁-ra-ka bid₃ ab-gu₅-ul
nam-sis-a bid₃ ib-ra ka ba-an-kur₉
gu-du-e še₁₀ dur₂-e dug₄-ge inim dirig-ge am₃-ta-ab-tum₃
ama sikil-sikil-la ma₂-addir-ra a nu-tuku-me-en

Cuneiform:
<SURFACE>
𒁹𒂁𒃴𒁺𒀩𒅗𒌤𒌤
𒃻𒉈𒋛𒈨𒉌𒆗𒆗𒀀𒀭𒂕𒊏𒁉𒈾
<unk>𒂆<unk>𒂆𒆠𒅎𒁺𒀀𒄰
𒊒𒂆𒆠𒄠𒈲𒀀𒄰
𒀭𒀭𒅍𒆠𒋗𒉌𒂠𒀭𒇲
𒂄𒀀𒈝𒁉𒀠𒅍𒅍
𒌑𒀀𒁶𒊕𒄘𒉈𒅗𒊏𒁀𒂊𒀀𒇯𒁺𒉈𒉈𒂗
𒌓𒋙𒍑𒍑𒂊𒀀𒀊𒊏𒀭
𒌀𒊮𒁀𒁶𒄀𒀀𒀀𒀊𒇲𒂗
𒇽𒂵𒋳𒆪𒁀𒉌𒀠𒈨𒀀𒇽𒈌𒁕𒅗𒈾𒁀𒀭𒆭
𒅎𒋛𒁲𒅎𒋛𒀀𒀭𒅎𒍇𒇻𒇽𒁉𒋧𒂵𒀀𒀭
𒅎𒊕𒋾𒌝𒅎𒅎𒀀𒀭𒂷𒅎𒈥𒌅𒇽𒋾𒁀𒋛𒀀𒂵
𒅎𒊕𒋾𒌝𒅎𒃶𒅅𒆷𒆪𒇷𒀭𒈾𒊏𒄠𒀭𒂗𒍪
𒃻𒍪𒀀𒈾𒀸𒃶𒂗𒉈𒋙
𒈕𒈠𒈬𒆠𒈾𒀀𒀭𒁀𒀠
𒉘𒌑𒄖𒌤𒀀𒈬𒉡𒌒𒅆𒊒𒉈𒂗
𒈧𒀀𒀀𒇽𒁀𒉌𒅔𒇯𒁺𒉈𒁉𒀀𒋢𒁔
...<unk>𒅥𒈬𒀊...𒂊
𒇽𒌉𒂵𒉡𒌧𒁕𒅥𒀀𒂼𒍪𒄢𒁉𒁷𒀀
𒉎𒋼𒂷𒉌𒉡𒌒𒁕𒀭𒌀𒃻𒅥𒀊𒋫𒋻
...𒍣𒂵𒁶𒆠𒀀𒃶𒁕𒄾
𒀀𒇉𒄘𒃼𒀀𒅇𒁀𒅅𒆷𒁶𒀭𒂗𒆤𒃶𒁕𒄾
...𒊷𒂵𒍪𒅗𒃶𒋻
...𒃰𒂠𒂷𒀀𒀭
𒍝𒆳𒂠𒂷𒀀𒀭𒋗𒃶𒈠𒅅
...𒋢𒉌𒉌𒂞𒂞...
...𒇉𒀀𒈬𒉈𒈭𒂊
...<unk>
...
...𒁄𒂊𒁕
...
𒄑𒆪𒀉𒄞𒇷𒈠𒋻𒊑𒂊𒊺
...𒍑𒀀𒀭𒄑𒀊𒊏𒊏
...𒂕𒊏𒀀𒉌𒅔𒋢𒊑𒌍𒀀
𒌋𒅗𒈬𒍑𒀀𒀭𒉈𒂊𒊺
...𒉈𒇯𒁺𒉈𒌍𒅆𒁾𒁀𒀊𒋾
𒌆𒌈𒋺𒄩𒆷𒌉𒊩𒆳𒄰
𒌈𒋫𒊒𒅔𒇧𒇧𒀀𒉈𒅔𒀝
<unk>𒋗𒆟𒁕𒉌𒉌𒊑𒀀𒉌𒂞𒁕𒉌
𒉘𒋧𒂵<unk><unk>𒈬𒈿𒁕𒉌
𒄑𒌑𒄉𒉆𒇽𒅗𒈠
𒁬𒁀𒀀𒀭𒅎𒋫𒌓𒁺𒀀
𒊮𒃻𒋃𒉡𒍪𒊮𒅆𒅅𒌇
𒇽𒀀𒊮𒀳𒊒𒆤𒀀𒊮𒃶𒀳𒊒
𒇽𒊺𒋗𒋢𒌒𒁍𒁕𒆤𒊺𒋗𒃶𒅁𒋢𒌒𒁉
𒅗𒁉𒈩𒁶<unk>𒀀𒀭𒆪𒁉𒌑𒀀𒂷𒃡𒀀𒀭
𒈲𒌧𒈾𒆪𒂊𒉈𒅗𒅗𒈠𒁀𒀊𒋧𒈬
𒋫𒀀𒀭𒇇𒀀𒀭𒋫𒀀𒀭𒀀𒀀𒈝𒀀𒀭
...𒈠𒊬𒄄𒅔𒈾𒄰
𒋫𒀀𒀭𒀬𒀬𒂊𒊑𒋧𒆠𒅔𒈾𒄰
...𒂊𒁕𒅥𒌀𒂊𒁕𒁶
𒃻𒋗𒅗𒂵𒈬𒆠𒀭𒊏𒈾𒉆𒁀𒂊𒌀𒂗
𒂼𒀀𒅆𒋁𒋁...<unk>𒊏𒉈𒌈𒅥𒂗
𒂼𒈬𒊕𒉺𒄸𒁺...<unk>
𒊩𒆳𒈬𒀠𒈨𒀀𒁶𒂊𒀝𒂊
𒅊𒀀𒀀𒋛𒋛...
𒇽...𒈬𒋧𒂊𒊺
𒇽𒃡𒊏𒆤𒇽...
...𒅎𒈠𒌓𒄀𒂊𒊺
𒊊𒂊𒂍𒉎𒋼𒈾𒅗𒁕𒆕𒀀𒀊𒇲𒇲
𒇽<unk>𒌈𒆪𒁀𒇽𒄀𒈾𒁀𒀭𒁶
𒆠𒀊𒆗𒀭𒊏𒄰𒅖𒊏𒀀𒀭𒉈𒌈𒋙𒋙𒌧
𒍣𒂵𒊕𒃻𒂵𒊏𒅗𒆪𒀊𒆪𒌌
𒉆𒋀𒀀𒆪𒅁𒊏𒅗𒁀𒀭𒆭
𒄖𒁺𒂊𒆪𒂉𒂊𒅗𒄀𒅗𒋛𒀀𒄀𒀀𒀭𒋫𒀊𒉐
𒂼𒂖𒂖𒆷𒈣𒀀𒉺𒄐𒉻𒋛𒀀𒊏𒀀𒉡𒌇𒈨𒂗